1. **KONCESIONARI - PREOBLIKOVANJE**

**U PRIVATNU PRAKSU/ ORDINACIJU**

**III. 1. KONCESIONARI - PREOBLIKOVANJE**

**U PRIVATNU PRAKSU/ ORDINACIJU U PROSTORU DOMA ZDRAVLJA**

**PRILOZI UZ ZAHTJEV ZA IZDAVANJE RJEŠENJA O ODOBRENJU RADA U PRIVATNOJ PRAKSI/ORDINACIJI SUKLADNO ČLANKU 264. stavku 1. Zakona o zdravstvenoj zaštiti («Narodne novine» br.100/18)**

Sukladno članku 266. Zakona o zdravstvenoj zaštiti («Narodne novine» br.100/18) **najkasnije do 1. siječnja 2021. godine** zdravstveni radnik koncesionar koji želi nastaviti rad u privatnoj praksi/ordinaciji u prostoru s kojim dom zdravlja raspolaže temeljem valjanog dokaza o raspolaganju prostorom, a u kojem je obavljao tu djelatnost do dana stupanja na snagu Zakona Ministarstvu zdravstva dostavlja:

1. Zahtjev zdravstvenog radnika koji je na dan stupanja na snagu Zakona o zdravstvenoj zaštiti («Narodne novine» br.100/18) obavljao privatnu praksu na temelju koncesije kojim se traži izdavanje rješenja Ministarstva zdravstva o nastavku rada u ordinaciji/privatnoj praksi sukladno članku 264. stavak 1.Zakona o zdravstvenoj zaštiti («Narodne novine» br.100/18),
2. Rješenje Ministarstva zdravstva kojim je zdravstvenom radniku odobreno obavljanje privatne prakse na temelju koncesije
3. Odluka Upravnog vijeća doma zdravlja kojom se definira temeljni sadržaj novog ugovora o zakupu poslovnog prostora u kojem je zdravstveni radnik do dana stupanja na snagu Zakona o zdravstvenoj zaštiti («Narodne novine» br.100/18) obavljao privatnu praksu na temelju koncesije a posebno iznos zakupnine koji se određuje sukladno odluci predstavničkog tijela jedinice područne (regionalne) samouprave odnosno Grada Zagreba o kriterijima za određivanje zakupnine za poslovni prostor
4. Ugovor o zakupu poslovnog prostora sklopljen na temelju odluke Upravnog vijeća navedene u prethodnoj točki ovih uputa
5. Ugovor o radu ili izjavu o radu u timu člana/članova tima ovjerenu kod javnog bilježnika
6. Odobrenje za samostalan rad od nadležne komore (licenca)
7. Uvjerenje o radnoj sposobnosti (izdaje specijalist medicine rada)
8. Uvjerenje o poslovnoj sposobnosti (izdaje Centar za socijalnu skrb općine prebivališta) – original ili ovjerena kopija
9. Upravnu pristojbu na zahtjev u iznosu od 7,30 EUR (55,00 KN) plaćena u državnim biljezima ili na broj računa Državnog proračuna:

**IBAN HR1210010051863000160, model 64, poziv na broj: 5002-47107-OIB,**

(uplata preko pošte, uplatnicom ili internetom)

* Ministarstvo zdravstva tijekom upravnog postupka od nadležnih tijela pribavlja propisanu dokumentaciju iz kaznene i prekršajne evidencije sukladno članku 47. stavku 1. točkama 5. i 6. Zakona o zdravstvenoj zaštiti («Narodne novine» br.100/18)

**III. 2. KONCESIONARI - PREOBLIKOVANJE**

**U PRIVATNU PRAKSU/ ORDINACIJU U OSOBNO OSIGURANOM PROSTORU**

**PRILOZI UZ ZAHTJEV ZA IZDAVANJE RJEŠENJA O ODOBRENJU RADA U PRIVATNOJ PRAKSI/ORDINACIJI SUKLADNO ČLANKU 264. stavku 5. Zakona o zdravstvenoj zaštiti («Narodne novine» br.100/18)**

Sukladno članku 266. Zakona o zdravstvenoj zaštiti («Narodne novine» br.100/18) **najkasnije do 1. siječnja 2021. godine** zdravstveni radnik koncesionar koji želi nastaviti rad u privatnoj praksi/ordinaciji u osobno osiguranom prostoru (u prostoru koji nije u vlasništvu doma zdravlja odnosno s kojim dom zdravlja ne raspolaže temeljem valjanog dokaza o pravu raspolaganja prostorom, a za koji zdravstveni radnik koncesionar raspolaže valjanim dokazom o vlasništvu ili o raspolaganju prostorom u kojem je obavljao tu djelatnost do dana stupanja na snagu ovoga Zakona) Ministarstvu zdravstva dostavlja:

1. Zahtjev zdravstvenog radnika koji je na dan stupanja na snagu Zakona o zdravstvenoj zaštiti («Narodne novine» br.100/18) obavljao privatnu praksu na temelju koncesije kojim se traži izdavanje rješenja Ministarstva zdravstva o nastavku rada u ordinaciji/privatnoj praksi sukladno članku 264. stavku 5. Zakona o zdravstvenoj zaštiti («Narodne novine» br.100/18)
2. Rješenje Ministarstva zdravstva kojim je zdravstvenom radniku odobreno obavljanje privatne prakse na temelju koncesije
3. Dokaz o pravu raspolaganja prostorom, original ili ovjerena kopija – ugovor o zakupu ili vlasnički list
4. Ugovor o radu ili izjavu o radu u timu člana/članova tima ovjerenu kod javnog bilježnika
5. Odobrenje za samostalan rad od nadležne komore (licenca)
6. Uvjerenje o radnoj sposobnosti (izdaje specijalist medicine rada)
7. Uvjerenje o poslovnoj sposobnosti (izdaje Centar za socijalnu skrb općine prebivališta) – original ili ovjerena kopija
8. Upravnu pristojbu na zahtjev u iznosu od 7,30 EUR (55,00 kuna) plaćena u državnim biljezima ili na broj računa Državnog proračuna:
9. **IBAN HR1210010051863000160, model 64, poziv na broj: 5002-47107-OIB,**

(uplata preko pošte, uplatnicom ili internetom)

* Ministarstvo zdravstva tijekom upravnog postupka od nadležnih tijela pribavlja propisanu dokumentaciju iz kaznene i prekršajne evidencije sukladno članku 47. stavku 1. točkama 5. i 6. Zakona o zdravstvenoj zaštiti («Narodne novine» br.100/18)

Fiksni tečaj konverzije 1 EUR = 7,53450 HRK